**ΔΗΛΩΣΗ ΣΥΝΟΔΟΥ**

ΕΙΔΙΚΟΙ ΚΑΝΟΝΕΣ ΠΑΡΚΟΥ ΚΟΙΝΩΝΙΚΟΠΟΙΗΣΗΣ ΚΑΙ ΑΣΚΗΣΗΣ ΣΚΥΛΩΝ ΔΗΜΟΥ ΓΑΛΑΤΣΙΟΥ

**ΟΙ ΚΗΔΕΜΟΝΕΣ ΚΑΙ ΟΙ ΧΕΙΡΙΣΤΕΣ ΣΚΥΛΩΝ:**

* πρέπει να είναι τουλάχιστον 16 ετών.
* οφείλουν να διατηρούν οπτική ή/και λεκτική επαφή με τον σκύλο που συνοδεύουν. Απαιτείται διαρκής επίβλεψη και εγρήγορση.
* φέρουν σαφή ευθύνη για όποια ζημιά ή τραυματισμό προκληθεί από τον σκύλο που συνοδεύουν.
* είναι υπεύθυνοι για την περισυλλογή των περιττωμάτων των σκύλων.

**ΕΝΤΟΣ ΤΟΥ ΠΑΡΚΟΥ:**

* επιτρέπεται να εισέλθουν τα παιδιά κάτω των 15 ετών μόνο με την συνοδεία ενός τουλάχιστον ενήλικα.
* δεν επιτρέπονται οι σκύλες σε οίστρο καθώς και τα κουτάβια κάτω των 4 μηνών.
* επιτρέπονται δύο (2) σκύλοι ανά χειριστή.
* δεν επιτρέπονται το κάπνισμα, το φαγητό και το αλκοόλ.

**ΣΗΜΑΝΤΙΚΕΣ ΠΛΗΡΟΦΟΡΙΕΣ:**

* Οι συμπεριφορές των σκύλων - καθώς συναναστρέφονται μη οικείους σκύλους και μη οικείους ανθρώπους - είναι συχνά μη προβλέψιμες.
* Οι σκύλοι - είτε αρσενικού είτε θηλυκού γένους - οι οποίοι παρουσιάσουν θυμωμένη συμπεριφορά και κλιμακώνουν επιθετικά την συμπεριφορά τους αυτή, θα πρέπει οπωσδήποτε να απομακρύνονται άμεσα και ήρεμα από το Πάρκο.
* Ενδεχόμενη παραβίαση των ανωτέρω προϋποθέσεων αποτελεί αιτία για ακύρωση της κάρτας εισόδου που σας έχει χορηγηθεί.

**Σε καμία περίπτωση:**

1. σκύλοι χωρίς άνθρωπο, ούτε άνθρωποι χωρίς σκύλο
2. μεταλλικοί πνίχτες
3. ηλεκτρικά περιλαίμια
4. γυάλινα σκεύη

**Σε κάθε περίπτωση:**

1. τοποθετείτε περιλαίμιο ή/και περιστήθιο σε κάθε σκύλο που συνοδεύετε.
2. έχετε μαζί σας το ενημερωμένο βιβλιάριο κάθε σκύλου που συνοδεύετε.
3. ανταλλάσσετε στοιχεία επικοινωνίας και αποχωρείτε από το Πάρκο με τον σκύλο που συνοδεύετε, σε περίπτωση έντονης παρεξήγησης/σοβαρού ατυχήματος

**Αποδέχομαι τους κανόνες του Πάρκου**

**Ο/Η ΔΗΛΩΝ/ΟΥΣΑ**